২. বর্তমান সরকারের প্রথম মেয়াদের বছর দুয়েক প্রধানমন্ত্রী শেখ হাসিনা একটি কথা জোর দিয়ে বলতেন, মন্ত্রীদের যোগ্যতা-দক্ষতা নিয়ে প্রশ্ন থাকতে পারে। কিন্তু তাদের নামে দুর্নীতির অভিযোগ নেই। তারপর এই কথাটি বলা বন্ধ করে দিয়েছেন প্রধানমন্ত্রী শেখ হাসিনা। তার মন্ত্রীদের বিরুদ্ধে একের পর এক দুর্নীতির অভিযোগ এসেছে। মন্ত্রীদের বিরুদ্ধে আসা দুর্নীতির অভিযোগের বিরুদ্ধে কোনও ব্যবস্থা নিতে দেখা যায়নি। একজনকে মন্ত্রীত্ব থেকে বাদ দেওয়া হলেও তাকে ‘দেশপ্রেমিক’ আখ্যা দিয়েছেন। পাঁচ বছরের মাথায় এসে কোনও মন্ত্রী ৩ হাজার একর জমির মালিক হয়েছেন, কারও কারও সম্পদ বেড়েছে কয়েক শ’ গুণ। কোনও মন্ত্রীর লোকজন ধরা পড়েছেন বস্তাভর্তি টাকা নিয়ে।